

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 11.jūnijā Nr.230

 (protokols Nr.7, 7.p.)

**Par zemes nomas līguma pārslēgšanu**

Priekuļu novada pašvaldības dome izskata Agroresursu un ekonomikas institūta (turpmāk – Iesniedzējs), 2021.gada 28.maija iesniegumu (reģistrēts 31.05.2021. ar reģ.Nr.3.1-5.2/2021-2036) ar lūgumu veikt nomas līguma grozījumus par zemes gabalu “Ziedu lauks”, Priekuļu pagastā, Priekuļu novadā, ar kadastra apzīmējumu 4272 007 0684 0,81 ha platībā, ar kadastra apzīmējumu 4272 007 0685 0,91 ha platībā, ar kadastra apzīmējumu 4272 007 0683 2,37 ha platībā, iznomāšanu un izbeigt 2003.gada 5.novembra zemes nomas līguma par zemes gabala 5,39 ha platībā “Dārziņi”, Priekuļu pagastā iznomāšanu.

Izvērtējot pašvaldības rīcībā esošo informāciju, konstatēts, ka:

1. Zemes vienības ar kadastra apzīmējumu 4272 007 0684 0,81 ha platībā, ar kadastra apzīmējumu 4272 007 0685 0,91 ha platībā, ar kadastra apzīmējumu 4272 007 0683 2,37 ha platībā, ar nosaukumu “Ziedu lauks”, Priekuļu pagastā, Priekuļu novadā, ir pašvaldības īpašums;
2. Pašvaldības īpašuma tiesības reģistrētas Priekuļu zemesgrāmatas nodalījumā Nr. 100000141514.
3. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”;*
4. Iesniedzējs par zemes īpašuma 4,09 ha platībā ar nosaukumu “Ziedu lauks”, Priekuļu pagastā, Priekuļu novadā, iznomāšanu ir 2003.gada 5.novembrī noslēdzis zemes nomas līgumu uz nenoteiktu laiku.
5. Līdz šim nomnieks ir labticīgi pildījis nomas līguma nosacījumus. Neviena cita persona uz minēto zemes gabalu nomu nav pieteikusies.
6. LR Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 53.punkts nosaka: “*Iznomātājs, izvērtējot lietderības apsvērumus, var pieņemt lēmumu pagarināt nomas līguma termiņu (nerīkojot izsoli). Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt*[*Publiskas personas finanšu līdzekļu un mantas izšķērdēšanas novēršanas likumā*](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums)*noteikto nomas līguma termiņu”.*
7. Saskaņā ar LR 1995.gada 19.jūlija likuma „Publiskas personas finanšu līdzekļu un mantas izšķērdēšanas novēršanas likums” 61 .pantu un 2019. gada 22. februāra SIA “Latio” izstrādāto zemes nomas pakalpojuma cenrādi zemes vienībai ar kadastra apzīmējumu 4272 007 0683 2,37 ha platībā noteikta nomas maksa 150,00 *euro* gadā, zemes vienībai ar kadastra apzīmējumu 4272 007 0684 0,81 ha platībā noteikta nomas maksa 50,00 *euro* gadā, zemes vienībai ar kadastra apzīmējumu 4272 007 0685 0,91 ha platībā noteikta nomas maksa 60,00 *euro* gadā.
8. Saskaņā ar Administratīvo teritoriju un apdzīvoto vietu likuma Pārejas noteikumu 20. punktu pašvaldības, kuru administratīvi teritoriālās reformas ietvaros apvieno, var iznomāt savu nekustamo īpašumu tikai pēc tam, kad saņemts pozitīvs apvienojamo pašvaldību finanšu komisijas lēmums.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 28. punktu, 30.4. apakšpunktu un 53.punktu, Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 3.2. apakšpunktu un 4.punktu, elektroniski balsojot tiešsaistē, PAR –11 (Aivars Tīdemanis, Aivars Kalnietis, Dace Kalniņa, Elīna Krieviņa, Ināra Roce, Māris Baltiņš, Sarmīte Orehova, Normunds Kažoks, Mārīte Raudziņa, Jānis Mičulis, Arnis Melbārdis), PRET –nav, ATTURAS –nav, Priekuļu novada dome **nolemj**:

1. Pārslēgt zemes nomas līgumu ar “Agroresursu un ekonomikas institūtu”, reģistrācijas nr. 90002137506, par zemes vienības ar kadastra apzīmējumu 4272 007 0684 0,81 ha platībā, ar kadastra apzīmējumu 4272 007 0685 0,91 ha platībā, ar kadastra apzīmējumu 4272 007 0683 2,37 ha platībā, īpašumā ar nosaukumu “Ziedu lauks”, Priekuļu pagastā, Priekuļu novadā, iznomāšanu;
2. Noteikt nomas līguma termiņu – 5 gadi.
3. Nomas maksu noteikt saskaņā ar zemes nomas cenrādi - 260,00 *euro* gadā un PVN.
4. Nomas līgumu pārslēgt pēc Cēsu novadā apvienojamo pašvaldību finanšu komisijas lēmuma saņemšanas.
5. Lauzt 2003.gada 5.novembrī noslēgto zemes nomas līgumu par zemes gabala 5,39 ha platībā “Dārziņi” iznomāšanu.
6. Atbildīgā par lēmuma izpildi nekustamā īpašuma speciāliste Līga Sarma Berovska.
7. Kontrole par lēmuma izpildi - Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētājas vietnieks (paraksts) Aivars Tīdemanis